CELEX: 
Language: sl
Date: 2021-07-09 00:00:00
Title: DELEGIRANA DIREKTIVA KOMISIJE (EU) .../… o spremembi Direktive 2014/45/EU Evropskega parlamenta in Sveta glede posodobitve nekaterih oznak kategorij vozil in dodajanja sistema eCall na seznam postavk in metod pregledovanja, razlogov za neustreznost ter ocene pomanjkljivosti iz Priloge I in Priloge III k navedeni direktivi

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Direktiva 2014/45/EU
                  1
                Evropskega parlamenta in Sveta o rednih tehničnih pregledih motornih vozil in njihovih priklopnih vozil ter razveljavitvi Direktive 2009/40/ES
                  2
                določa minimalne zahteve za ureditev rednih tehničnih pregledov vozil in njihovih priklopnih vozil, ki se uporabljajo na javnih cestah. Tehnični pregledi so del širše ureditve, ki naj bi zagotavljala varno in okoljsko sprejemljivo stanje vozil ves čas njihove uporabe ter zajema redne tehnične preglede vozil v skladu z Direktivo 2014/45/EU in cestne preglede tehnične brezhibnosti vozil, ki se uporabljajo za dejavnosti komercialnega cestnega prevoza, v skladu z Direktivo 2014/47/EU
                  3
               . 
            
            
               Direktiva 2014/45/EU se uporablja za vozila kategorij iz člena 2(1), kot je določeno v Direktivi 2002/24/ES
                  4
               , Direktivi 2003/37/ES
                  5
                in Direktivi 2007/46/ES
                  6
                Evropskega parlamenta in Sveta, katerih konstrukcijsko določena hitrost presega 25 km/h. Glede na spremembe oznak kategorij vozil, ki izhajajo iz razveljavitve Direktive 2003/37/ES z Uredbo (EU) št. 167/2013
                  7
                in Direktive 2002/24/ES z Uredbo (EU) 168/2013
                  8
               , je namen tega delegiranega akta posodobiti sklice na zadevne kategorije vozil, da se uskladijo s spremembami zakonodaje o homologaciji. 
            
            
               Poleg tega je treba po pozitivni oceni stroškov in koristi ter po sprejetju Uredbe (EU) 2015/758
                  9
               , s katero so bile določene splošne zahteve za ES homologacijo vozil v zvezi s sistemi eCall v vozilu na podlagi službe 112, ter sistemi, sestavnimi deli in samostojnimi tehničnimi enotami eCall v vozilu, ki delujejo na podlagi službe 112, ustrezno prilagoditi tudi točko 3 Priloge I k Direktivi 2014/45/EU. Sistem eCall v vozilu na podlagi službe 112 mora delovati v celotnem življenjskem ciklu vozila, saj naj bi njegova obvezna uvedba prispevala k zmanjšanju števila smrtnih žrtev in hudih poškodb ter stroškov, povezanih z zdravstvenim varstvom. 
            
            
               V skladu s točko 14 oddelka I Priloge III k Direktivi 2014/45/EU minimalne zahteve glede objektov in preizkuševalne opreme za tehnične preglede, ki se uporabljajo od 20. maja 2023, vključujejo napravo za povezavo z elektronskim vmesnikom vozila, kot je orodje za pregled sistema za diagnostiko v vozilu (OBD). Na podlagi analize stroškov in koristi
                  10
                za različne scenarije pregledov sistema eCall najboljše razmerje med stroški in koristmi zagotavlja pregledovanje prek elektronskega vmesnika vozila, vključno s preizkusom delovanja in zmogljivosti sistema. Vendar se zdi, da ob upoštevanju možnosti, da vsa vozila morda niso opremljena s priključkom OBD, pregledovanje prek elektronskega vmesnika vozila v teh primerih ni izvedljivo. 
            
            
               2.POSVETOVANJA PRED SPREJETJEM AKTA
            
            
               Januarja 2019 je bila dokončana študija o vključitvi sistema eCall v redne tehnične preglede motornih vozil. Cilj študije je bil oceniti, ali je vključitev sistema eCall v okvir Direktive 2014/45/EU stroškovno učinkovita, in v primeru pozitivnega odgovora oceniti možne scenarije pregledov. Za namene študije je bilo mnenje deležnikov upoštevano na podlagi vprašalnika, ki je bil poslan 537 prejemnikom, 8. junija 2018 pa je bila v Bruslju organizirana delavnica. Poleg tega so bila mnenja članov Odbora za tehnične preglede upoštevana na seji 20. septembra 2018. Končno poročilo o študiji je bilo predstavljeno na sestanku Odbora za tehnične preglede 24. junija 2019. 
            
            
               Komisija je maja 2020 ustanovila strokovno skupino za tehnične preglede in dokumente o registraciji vozil. Naloga te strokovne skupine je pomagati GD MOVE pri pripravi nezakonodajnih aktov na področju tehničnih pregledov in dokumentov o registraciji vozil, vključno s pripravo delegiranih in izvedbenih aktov, pomagati Komisiji pri pripravi ustreznih smernic v zvezi z zadevnimi direktivami ter zagotoviti izmenjavo izkušenj in dobrih praks na teh področjih. Strokovna skupina je osnutek besedila delegiranega akta preučila na sejah 17. septembra 2020 in 25. novembra 2020. O osnutku te direktive je na portalu za boljše pravno urejanje od 16. aprila 2021 do 14. maja 2021 potekalo javno posvetovanje, v okviru katerega so bili prejeti skupaj štirje odgovori. En odgovor je zadeval največjo dovoljeno maso za vozniško dovoljenje kategorije B, kar je vprašanje, ki ni neposredno povezano s tem aktom, en odgovor je zadeval pojasnitev obsega pregleda sistema eCall, v dveh pa je bila izražena splošna podpora pobudi. 
            
            
               3.PRAVNI ELEMENTI DELEGIRANEGA AKTA
            
            
               Delegirani akt temelji na prvi in tretji alinei člena 17 Direktive 2014/45/EU. 
            
            
               V skladu s prvo alineo člena 17 Direktive 2014/45/EU se na Komisijo prenese pooblastilo za sprejemanje delegiranih aktov v skladu s členom 18 za posodobitev oznak kategorij vozil iz člena 2(1) ter člena 5(1) in (2), kakor je ustrezno v primeru sprememb kategorij vozil, ki bi izhajale iz sprememb homologacijske zakonodaje iz člena 2(1), ne da bi to vplivalo na obseg in pogostost pregledov.
            
            
               Oznake kategorij vozil iz člena 2(1) ter člena 5(1) in (2) Direktive 2014/45/EU so opredeljene tudi v drugih določbah navedene direktive. Za zagotovitev skladnosti in pravne varnosti Direktive 2014/45/EU je treba navedene oznake posodobiti v skladu s spremembami, ki so posledica razveljavitve Direktive 2002/24/ES z Uredbo (EU) št. 168/2013 in razveljavitve Direktive 2003/37/ES z Uredbo (EU) št. 167/2013, čeprav niso izrecno navedene v prvi alinei člena 17. V nasprotnem primeru bi to lahko povzročilo nedoslednosti in pravno negotovost. To velja zlasti za člen 6 in Prilogo III k Direktivi. Takšna posodobitev ne bo vplivala na obseg in pogostost pregledov. 
            
            
               V skladu s tretjo alineo člena 17 Direktive 2014/45/EU se na Komisijo prenese pooblastilo za sprejemanje delegiranih aktov v skladu s členom 18 za prilagoditev točke 3 Priloge I na podlagi pozitivne ocene stroškov in koristi v zvezi s seznamom postavk in metod pregledovanja, razlogi za neustreznost in oceno pomanjkljivosti v primeru spremembe obveznih zahtev, pomembnih za homologacijo, v zakonodaji Unije na področju varnosti ali okolja. 
            
            
               Uredba (EU) 2015/758 o zahtevah za homologacijo za uvedbo sistema eCall, vgrajenega v vozilo, kot storitve številke 112 v členu 4 določa, da proizvajalci dokažejo, da so vsi novi tipi vozil iz člena 2 opremljeni s trajno vgrajenim sistemom eCall v vozilu na podlagi službe 112 v skladu z navedeno uredbo ter delegiranimi in izvedbenimi akti, sprejetimi na podlagi navedene uredbe. V skladu s temi novimi obveznimi zahtevami bi bilo zato treba Direktivo 2014/45/EU ustrezno prilagoditi.
            
            
            
               DELEGIRANA DIREKTIVA KOMISIJE (EU) .../…
            
            
               z dne 9.7.2021
            
            
               o spremembi Direktive 2014/45/EU Evropskega parlamenta in Sveta glede posodobitve nekaterih oznak kategorij vozil in dodajanja sistema eCall na seznam postavk in metod pregledovanja, razlogov za neustreznost ter ocene pomanjkljivosti iz Priloge I in Priloge III k navedeni direktivi 
               
         
         
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Direktive 2014/45/EU Evropskega parlamenta in Sveta z dne 3. aprila 2014 o rednih tehničnih pregledih motornih vozil in njihovih priklopnih vozil ter razveljavitvi Direktive 2009/40/ES
                  11
                in zlasti člena 17 Direktive,
            
            
               ob upoštevanju naslednjega:
            
            
               (1)Direktiva 2014/45/EU se uporablja za vozila s konstrukcijsko določeno hitrostjo nad 25 km/h, ki spadajo v kategorije iz člena 2(1) navedene direktive. Navedene kategorije so določene s sklicevanjem na direktive 2002/24/ES
                  12
                2003/37/ES
                  13
                in 2007/46/ES
                  14
                Evropskega parlamenta in Sveta. 
            
            
               (2)Direktive 2002/24/ES, 2003/37/ES in 2007/46/ES so bile razveljavljene z Uredbami (EU) št. 168/2013, (EU) št. 167/2013 in (EU) 2018/858 Evropskega parlamenta in Sveta.
            
            
               (3)Zaradi sprememb oznak kategorij vozil, ki so posledica razveljavitve direktiv 2002/24/ES in 2003/37/ES, bi bilo treba prilagoditi nekatere oznake kategorij vozil iz Direktive 2014/45/ES. Navedene spremembe ne vplivajo na obseg in pogostost pregledov. 
            
            
               (4)Uredba (EU) 2015/758
                  15
                 Evropskega parlamenta in Sveta določa obveznost, da so nekateri novi tipi vozil opremljeni s trajno vgrajenim sistemom eCall v vozilu na podlagi službe 112 z učinkom od 31. marca 2018. 
            
            
               (5)Za sistem eCall v vozilu na podlagi službe 112, torej sistem za klic v sili, je potrebna najvišja možna stopnja zanesljivosti. Zato bi bilo treba zagotoviti, da bo minimalni sklop podatkov točen ter prenos in kakovost glasu brezhibna, razviti pa bi bilo treba tudi enotno ureditev pregledov, da bi zagotovili dolgo življenjsko dobo in trajnost sistema eCall v vozilu na podlagi storitve 112. Zato bi bilo treba redne tehnične preglede sistema eCall izvajati redno v skladu z Direktivo 2014/45/EU. V tabelo 3 Priloge I k navedeni direktivi je treba dodati novo točko v zvezi s takšnim pregledom.
            
            
               (6)Direktivo 2014/45/EU bi bilo zato treba ustrezno spremeniti – 
            
            
            
               SPREJELA NASLEDNJO DIREKTIVO:
            
            
               Člen 1
            
            
            
               Direktiva 2014/45/EU se spremeni:
            
            
               (1)člen 2 se spremeni:
            
            
               (a)odstavek 1 se spremeni:
            
            
               (i)uvodno besedilo se nadomesti z naslednjim:
            
            
               „1. Ta direktiva se uporablja za vozila s konstrukcijsko določeno hitrostjo nad 25 km/h, ki spadajo v naslednje kategorije, kakor so navedene v Uredbah (EU) št. 167/2013*, (EU) št. 168/2013** in (EU) 2018/858*** Evropskega parlamenta in Sveta:
            
         
         
            
               * Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1).
            
            
               ** Uredba (EU) št. 168/2013 Evropskega parlamenta in Sveta z dne 15. januarja 2013 o odobritvi in tržnem nadzoru dvo- ali trikolesnih vozil in štirikolesnikov (UL L 60, 2.3.2013, str. 52).
            
            
               *** Uredba (EU) 2018/858 Evropskega parlamenta in Sveta z dne 30. maja 2018 o odobritvi in nadzoru trga motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila, spremembi Uredb (ES) št. 715/2007 in (ES) št. 595/2009 in razveljavitvi Direktive 2007/46/ES (UL L 151, 14.6.2018, str. 1).”; 
            
            
               (ii)
                     šesta in sedma alinea se nadomestita z naslednjim: 
            
            
               „– od 1. januarja 2022 dvo- ali trikolesna vozila – kategorije vozil L3e, L4e, L5e in L7e, opremljena z motorjem z notranjim zgorevanjem z delovno prostornino več kot 125 cm³;
            
            
               „– kolesni traktorji kategorij T1b, T2b, T3b, T4.1b, T4.2b in T4.3b, ki se uporabljajo predvsem na javnih cestah in katerih največja konstrukcijsko določena hitrost presega 40 km/h.“;
            
            
               (b)v odstavku 2 se sedma alinea nadomesti z naslednjim:
            
            
               „– vozila kategorij L3e, L4e, L5e in L7e, opremljena z motorjem z notranjim zgorevanjem z delovno prostornino več kot 125 cm³, če je država članica uvedla učinkovite alternativne ukrepe za varnost v cestnem prometu za dvo- ali trikolesna vozila, ob upoštevanju zlasti ustreznih statističnih podatkov o varnosti v cestnem prometu za zadnjih pet let. Države članice o teh izvzetjih uradno obvestijo Komisijo.“;
            
            
               (2)člen 5 se spremeni: 
            
            
               (a)v odstavku 1 se točka (c) nadomesti z naslednjim:
            
            
               „(c) kolesni traktorji kategorij T1b, T2b, T3b, T4.1b, T4.2b in T4.3b, ki se uporabljajo predvsem za komercialni cestni prevoz na javnih cestah: štiri leta po datumu, ko je bilo vozilo prvič registrirano, nato pa vsaki dve leti.“;
            
            
               (b)odstavek 2 se nadomesti z naslednjim:
            
            
               „2. Države članice določijo ustrezne časovne presledke, v katerih se izvaja tehnični pregled za vozila kategorij L3e, L4e, L5e in L7e, opremljena z motorjem z notranjim zgorevanjem z delovno prostornino več kot 125 cm³.“;
            
            
            
               (3) prilogi I in III se spremenita v skladu s Prilogo k tej direktivi.
            
            
               Člen 2
            
            
               Prenos
            
            
            
               1. Države članice najpozneje do [Urad za publikacije: vstaviti datum – eno leto po objavi tega akta] sprejmejo in objavijo zakone, predpise in upravne ukrepe, potrebne za uskladitev s to direktivo. Komisiji nemudoma sporočijo besedila navedenih predpisov.
            
            
         
         
            
               Ukrepe, potrebne za uskladitev s členom 1 in točko 2 Priloge k tej direktivi, uporabljajo od [Urad za publikacije: vstaviti datum – eno leto po objavi tega akta].  
            
            
            
               Ukrepe, potrebne za uskladitev s točko 1 Priloge k tej direktivi, uporabljajo najpozneje od 20. maja 2023. 
            
            
            
               Države članice se v sprejetih ukrepih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. 
            
            
            
               2. Države članice Komisiji sporočijo besedila bistvenih določb nacionalne zakonodaje, sprejetih na področju, ki ga ureja ta direktiva. Člen 
            
            
               Člen 3
            
            
               Začetek veljavnosti
            
            
            
               Ta direktiva začne veljati dvajseti dan po objavi v Uradnem listu Evropske unije.
            
            
               Člen 4
            
            
               Naslovniki
            
            
            
               Ta direktiva je naslovljena na države članice.
            
            
               V Bruslju, 9.7.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        Direktiva 2014/45/EU Evropskega parlamenta in Sveta z dne 3. aprila 2014 o rednih tehničnih pregledih motornih vozil in njihovih priklopnih vozil ter razveljavitvi Direktive 2009/40/ES (UL L 127, 29.4.2014, str. 51).
               
               
                  
                     (2)
                  
                        Direktiva 2009/40/ES Evropskega parlamenta in Sveta z dne 6. maja 2009 o tehničnih pregledih motornih vozil in njihovih priklopnikov (UL L 141, 6.6.2009, str. 12).
               
               
                  
                     (3)
                  
                        Direktiva 2014/47/EU Evropskega parlamenta in Sveta z dne 3. aprila 2014 o cestnem pregledu tehnične brezhibnosti gospodarskih vozil, ki vozijo v Uniji, in razveljavitvi Direktive 2000/30/ES (UL L 127, 29.4.2014, str. 134).
               
               
                  
                     (4)
                  
                        Direktiva Evropskega parlamenta in Sveta 2002/24/ES z dne 18. marca 2002 o homologaciji dvo- in trikolesnih motornih vozil in o razveljavitvi Direktive Sveta 92/61/EGS (UL L 124, 9.5.2002, str. 1).
               
               
                  
                     (5)
                  
                        Direktiva Evropskega parlamenta in Sveta 2003/37/ES z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot in o razveljavitvi Direktive 74/150/EGS (UL L 171, 9.7.2003, str. 1).
               
               
                  
                     (6)
                  
                        Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila, (UL L 263, 9.10.2007, str. 1).
               
               
                  
                     (7)
                  
                        Uredba (EU) št. 167/2013 Evropskega parlamenta in Sveta z dne 5. februarja 2013 o odobritvi in tržnem nadzoru kmetijskih in gozdarskih vozil (UL L 60, 2.3.2013, str. 1).
               
               
                  
                     (8)
                  
                        Uredba (EU) št. 168/2013 Evropskega parlamenta in Sveta z dne 15. januarja 2013 o odobritvi in tržnem nadzoru dvo- ali trikolesnih vozil in štirikolesnikov (UL L 60, 2.3.2013, str. 52).
               
               
                  
                     (9)
                  
                        Uredba (EU) 2015/758 Evropskega parlamenta in Sveta z dne 29. aprila 2015 o zahtevah za homologacijo za uvedbo sistema eCall, vgrajenega v vozilo, kot storitev številke 112 in spremembi Direktive 2007/46/ES (UL L 123, 19.5.2015, str. 77).
               
               
                  
                     (10)
                  
                        
                  https://op.europa.eu/en/publication-detail/-/publication/c6524bd7-2b54-11e9-8d04-01aa75ed71a1
                  .
               
               
                  
                     (11)
                  
                        Direktiva 2009/40/ES Evropskega parlamenta in Sveta z dne 6. maja 2009 o tehničnih pregledih motornih vozil in njihovih priklopnikov (UL L 141, 6.6.2009, str. 12). 
               
               
                  
                     (12)
                  
                        Direktiva Evropskega parlamenta in Sveta 2002/24/ES z dne 18. marca 2002 o homologaciji dvo- in trikolesnih motornih vozil in o razveljavitvi Direktive Sveta 92/61/EGS (UL L 124, 9.5.2002, str. 1).
               
               
                  
                     (13)
                  
                        Direktiva Evropskega parlamenta in Sveta 2003/37/ES z dne 26. maja 2003 o homologaciji kmetijskih in gozdarskih traktorjev, njihovih priklopnikov in zamenljivih vlečenih strojev ter njihovih sistemov, sestavnih delov in samostojnih tehničnih enot in o razveljavitvi Direktive 74/150/EGS (UL L 171, 9.7.2003, str. 1).
               
               
                  
                     (14)
                  
                        Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (UL L 263, 9.10.2007, str. 1).
               
               
                  
                     (15)
                  
                        Uredba (EU) 2015/758 Evropskega parlamenta in Sveta z dne 29. aprila 2015 o zahtevah za homologacijo za uvedbo sistema eCall, vgrajenega v vozilo, kot storitev številke 112 in spremembi Direktive 2007/46/ES (UL L 123, 19.5.2015, str. 77).
               
            
      
    ---documentbreak--- 
      
         
         
            
               PRILOGA 
            
            
            
               Prilogi I in III se spremenita:
            
            
               (1)v točki 3 Priloge I se v oddelku 7 doda naslednja točka:
            
            
            
                     
                        „Postavka
                     
                  
                  
                     
                        Metoda
                     
                  
                  
                     
                        Razlogi za neustreznost
                     
                  
                  
                     
                        Ocena pomanjkljivosti
                     
                  
               
                     
                         
                     
                  
                  
                     
                        Manjša
                     
                  
                  
                     
                        Velika 
                     
                  
                  
                     
                         Nevarna
                     
                  
               
                     
                     
                        7.13 Sistem eCall (če je nameščen, v skladu z zakonodajo EU o homologaciji) 
                     
                  
               
                     
                              
                                 7.13.1 Namestitev in konfiguracija
                              
                           
                           
                              
                           
                        
                     
                     
                     
                  
                  
                     
                        Vizualni pregled, ki se dopolni z uporabo elektronskega vmesnika, kadar to omogočajo tehnične značilnosti vozila in kadar so na voljo potrebni podatki. 
                     
                  
                  
                     
                              
                                 (a) 
                              
                           
                           
                              
                                  Manjka sistem ali kateri koli sestavni del. 
                              
                           
                        
                  
                  
                     
                           
                     
                  
                  
                     
                         X
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 (b)
                              
                           
                           
                              
                                  Nepravilna različica programske opreme. 
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                              
                                 (c) Nepravilno kodiranje sistema.
                              
                           
                           
                              
                                 (
                              
                           
                        
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                              
                                 7.13.2 Stanje
                              
                           
                           
                              
                           
                        
                  
                  
                     
                        Vizualni pregled, ki se dopolni z uporabo elektronskega vmesnika, kadar to omogočajo tehnične značilnosti vozila in kadar so na voljo potrebni podatki.
                     
                  
                  
                     
                        (a) Poškodovan sistem ali sestavni deli.
                     
                     
                  
                  
                     
                        X
                     
                  
                  
                     
                  
                  
                     
                         
                     
                  
               
                     
                  
                  
                     
                  
                  
                     
                        (b) Kontrolna lučka sistema eCall označuje kakršno koli napako v sistemu. 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (c) Napaka elektronske krmilne enote sistema eCall.
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (d) Napaka mobilne omrežne komunikacijske naprave.
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (e) Napaka signala GPS. 
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (f) Zvokovni sestavni deli niso povezani.
                     
                  
                  
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (g) Vir napajanja ni priključen ali ni dovolj napolnjen. 
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (h) Sistem kaže napako prek elektronskega vmesnika vozila.
                     
                  
                  
                     
                     
                        X
                     
                  
                  
                     
                  
                  
                     
                  
               
                     
                         7.13.3 Delovanje
                     
                     
                     
                  
                  
                     
                        Vizualni pregled, ki se dopolni z uporabo elektronskega vmesnika, kadar to omogočajo tehnične značilnosti vozila in kadar so na voljo potrebni podatki.
                     
                  
                  
                     
                        (a) Najmanjši nabor podatkov (MSD) je nepravilen.
                     
                  
                  
                     
                        X
                     
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        (b) Zvokovni sestavni deli ne delujejo pravilno.
                     
                  
                  
                     
                        X“
                     
                     
                  
                  
                     
                  
                  
                     
                  
               
            
               (2)v Prilogi III se točka 4 tabele I spremeni:
            
            
               (a)naslov se nadomesti z naslednjim:
            
            
               „Posebna vozila, izpeljana iz vozil kategorije N, T1b, T2b, T3b, T4.1b, T4.2b in T4.3b“;
            
            
               (b)sklici na vozila „T5“ se nadomestijo s sklicem na naslednje kategorije: 
            
            
               „T1b, T2b, T3b, T4.1b, T4.2b in T4.3b (P) ter T1b, T2b, T3b, T4.1b, T4.2b in T4.3b (D)“.